
[bookmark: _Hlk57204139]REPUBLIKA HRVATSKA                                                                                    
ZAGREBAČKA ŽUPANIJA
GRAD SVETA NEDELJA
GRADSKO VIJEĆE
KLASA:  
URBROJ:
Sveta Nedelja, __.__. 2025.
[bookmark: _Hlk57204150][bookmark: _Hlk57368823]Temeljem članka 17., stavka 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22), članka 52. Pravilnika o nositeljima, sadržaju i postupcima izrade planskih dokumenata u civilnoj zaštiti te načinu informiranja javnosti u postupku njihovog donošenja („Narodne novine“, broj 66/21) te članka __. Statuta Grada Svete Nedelje („Glasnik Grada Svete Nedelje“, broj __/__), Gradsko vijeće Grada Svete Nedelje na svojoj __. sjednici, održanoj __.__. 2025. godine, donosi
PLAN RAZVOJA 
sustava civilne  zaštite na području Grada Svete Nedelje za 2026. godinu
UVOD
[bookmark: _Hlk500239868][bookmark: _Hlk56066338]Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Grad Sveta Nedelja obavezna je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Člankom 17. stavak 1. Zakona o sustavu civilne zaštite („Narodne novine“, broj 82/15, 118/18, 31/20, 20/21, 114/22) (u daljnjem tekstu: Zakon), definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju analizu stanja i godišnji plan razvoja sustava civilne zaštite s financijskim učincima za trogodišnje razdoblje te smjernice za organizaciju i razvoj sustava koje se razmatraju i usvajaju svake četiri godine.
Plan razvoja sustava civilne  zaštite na području Grada Svete Nedelje za 2026. godinu implementiraju se ciljevi postavljeni Smjernicama za organizaciju i razvoj sustava civilne zaštite Grada Sveta Nedelja za razdoblje od za razdoblje od 2023. do 2026. godine (KLASA: 024-03/23-01/01, URBROJ: 238-29-01/2-23-17, od dana  20. veljače 2023. godine).
PLANSKI DOKUMENTI
Popis planskih dokumenata i odluka u području civilne zaštite, koje je Grad Sveta Nedelja obavezan izraditi i usvojiti u 2026. godini navedeni su u sljedećoj tablici. 

Tablica 1. Popis planskih dokumenata i odluka za izradu u 2026. godini
	NAZIV DOKUMENTA
	ROK IZRADE
	DONOSI

	Procjena rizika od velikih nesreća
	Lipanj 2026.
	Gradsko vijeće

	Plan djelovanja civilne zaštite
	6 mjeseci od donošenja Procjene rizika od velikih nesreća
	Gradonačelnik

	Odluka o određivanju pravnih osoba od interesa za sustav civilne zaštite
	Svibanj 2026.
	Gradsko vijeće

	Odluka o određivanju koordinatora
	Svibanj 2026.
	Načelnik Stožera civilne zaštite

	Odluka o imenovanju povjerenika civilne zaštite i njihovih zamjenika
	Lipanj 2026.
	Gradonačelnik

	Operativni postupovnik postrojbe civilne zaštite opće namjene
	Lipanj 2026.
	Načelnik Stožera civilne zaštite

	Analiza stanja sustava civilne zaštite za 2026. godinu
	Prosinac 2026.
	Gradsko vijeće

	Godišnji plan razvoja sustava civilne zaštite za 2027. godinu
	Prosinac 2026.
	Gradsko vijeće

	Plan vježbi civilne zaštite za 2027. 
	Prosinac 2026. 
	Gradonačelnik

	Izrada elaborata za vježbu civilne zaštite
	30 dana prije održavanja vježbe 
	Gradonačelnik


VOĐENJE I AŽURIRANJE BAZE PODATAKA O PRIPADNICIMA, SPOSOBNOSTIMA I RESURSIMA OPERATIVNIH SNAGA SUSTAVA CIVILNE ZAŠTITE
Grad Sveta Nedelja sukladno Pravilniku o vođenju evidencije pripadnika operativnih snaga sustava civilne zaštite („Narodne novine“, broj 75/16), osigurava uvjete za vođenje i ažuriranje baze podataka o pripadnicima, sposobnostima i resursima operativnih snaga sustava civilne zaštite.
Evidencija se ustrojava i kontinuirano ažurira za:
· članove Stožera civilne zaštite,
· postrojbu civilne zaštite opće namjene,
· povjerenike civilne zaštite i njihove zamjenike,
· pravne osobe od interesa za sustav civilne zaštite.
Grad Sveta Nedelja dužan je podatke o vrstama i broju pripadnika operativnih snaga zaprimljene od strane operativnih snaga i podatke koje su u obvezi izraditi samostalno dostaviti Zagrebačkoj županiji.
Kontakt podatke operativnih snaga sustava civilne zaštite Grada Svete Nedelje (adrese, fiksni i mobilni telefonski brojevi) u planskim dokumentima potrebno je kontinuirano ažurirati.

NOSITELJ I IZRAĐIVAČ: Grad Seta Nedelja
ROK: 30. prosinca 2026.god.

OPERATIVNE SNAGE SUSTAVA CIVILNE ZAŠTITE
Mjere i aktivnosti u sustavu civilne zaštite na području Grada Svete Nedelje provode sljedeće operativne snage sustava civilne zaštite:
· Stožer civilne zaštite, 
· Vatrogasna zajednica Grada Svete Nedelje, 
· Gradsko društvo Crvenog križa Samobor,
· HGSS – Stanica Samobor, 
· postrojba civilne zaštite opće namjene,
· povjerenici civilne zaštite i njihovi zamjenici, 
· koordinatori na lokaciji,
· pravne osobe u sustavu civilne zaštite,
· udruge.
0. STOŽER CIVILNE ZAŠTITE GRADA SVETE NEDELJE
· Pripremiti i održati vježbu operativnih snaga sustava civilne zaštite
NOSITELJ: Grad Sveta Nedelja
IZVRŠITELJ: Stožer civilne zaštite, upravljačka skupina i operativne snage sustava civilne zaštite.
ROK: Sukladno donesenom Planu vježbi civilne zaštite

· Evidencija Stožera civilne zaštite, ažuriranje osobnih podataka
[bookmark: _Hlk24441332]NOSITELJ I IZVRŠITELJ : Grad Sveta Nedelja
ROK: kontinuirano tijekom godine

VATROGASNA ZAJEDNICA GRADA SVETE NEDELJE
Na području Grada Svete Nedelje vatrogasnu djelatnost provodi Vatrogasna zajednica Grada Svete Nedelje u koju su udružena 4 dobrovoljna vatrogasna društva: DVD Sveta Nedelja, DVD Strmec, DVD Rakitje, DVD Kerestinec.
Popis opreme koja se planira nabaviti u 2026. godini:
· Oprema za dekontaminaciju
· Uskočni jastuk
· Uređaji za spašavanje osoba iz dima i opasnih atmosfera
· Vatrogasna autocisterna

Popis aktivnosti koje se planiraju provesti u 2026. godini:
· Edukacija djece iz područja zaštite od požara (vrtići i škole)
· Osposobljavanje operativnih članova
· Sudjelovanje u vježbi snaga sustava CZ
· Pružanje vatrogasne djelatnosti tvrtkama
· Zapošljavanje 2 profesionalna vatrogasca
· Vatrogasne vježbe u tvrtkama i javnim ustanovama
NOSITELJ: operativne snage vatrogastva Grada
IZVRŠITELJ: operativne snage vatrogastva Grada
ROK: prosinac 2026.god. 

GRADSKO DRUŠTVO CRVENOG KRIŽA SAMOBOR
Popis aktivnosti koje se planiraju provesti u 2026. godini:
· Edukacije novih članova interventnog tima GDCK Samobor
· Usavršavanja postojećih članova interventnog tima GDCK Samobor
· Zajedničke vježbe članova civilne zaštite 
Popis opreme koja se planira nabaviti u 2026. godini:
· Šator za napuhavanje.
HGSS – STANICA SAMOBOR
HGSS – Stanica Samobor u cilju spremnosti za angažiranjem u provođenju mjera civilne zaštite u 2026. godini planira provoditi sljedeće aktivnosti:
· Svečana proslava 70 godina postojanja HGSS Stanice Samobor;
· Primanje do dva nova člana
· Akcije – nemoguće predvidjeti broj i vrstu akcija za 2026. Godinu
· Preventiva: 
•	Osiguranje natjecanja, pohoda i sl. sportskih manifestacija 20
•	Dežurstva u nacionalnim parkovima Hrvatske 6
•	Predavanja o sigurnom kretanju u planini i HGSS-u 26
Obuka članova: 
•	položeno 15 tečajeva u sustavu školovanja HGSS-a (tečaj skijanja, tečaj prve pomoći, osnovni tečaj, tečaj speleospašavanja, tečaj stijenskog spašavanja, tečaj zimskog spašavanja)
Popis opreme koja se planira nabaviti u 2026. godini:

U 2026. godini planira se modernizacija opreme i voznog parka te osigurati pouzdana logistička podrška. Oprema se redovito zanavlja, sukladno vijeku upotrebe, pa je tako i u 2026. godini planirana nabava osobne spašavateljske opreme za nove članove te zamjena postojeće, ali dotrajale opreme za trenutne članove.

NOSITELJ: HGSS - Stanica Samobor
IZVRŠITELJ: HGSS – Stanica Samobor
ROK: prosinac 2026.god.

POSTROJBA CIVILNE ZAŠTITE OPĆE NAMJENE
Postrojba civilne zaštite osnova je Odlukom Gradskog vijeća o osnivanju Postrojbe civilne zaštite opće namjene Grada Svete Nedelje („Glasnik Grada Svete Nedelje“, broj 17/18).
Postrojba civilne zaštite opće namjene Grada Svete Nedelje sastoji se od upravljačke skupine s 2 pripadnika koju čine voditelj i zamjenik voditelja te od 6 operativnih skupina s 49 pripadnika. Postrojba civilne zaštite opće namjene Grada Svete Nedelje u svom sastavu ima ukupno 51 pripadnika.
Postrojbu civilne zaštite opće namjene Grada Svete Nedelje potrebno je:
· upoznati s Planom djelovanja civilne zaštite 
NOSITELJ: Grad Sveta Nedelja
IZVRŠITELJ: načelnik Stožera civilne zaštite i zamjenik načelnika Stožera civilne zaštite
ROK: rujan 2026. godine
POVJERENICI CIVILNE ZAŠTITE I NJIHOVI ZAMJENICI
•	Osposobljavanje povjerenika civilne zaštite i njihovih zamjenika
NOSITELJ: Grad Sveta Nedelja
IZVRŠITELJ: MUP – Ravnateljstvo civilne zaštite
ROK: kontinuirano tijekom 2026.god.

•	Sudjelovanje na vježbi operativnih snaga 
NOSITELJ: Grad Sveta Nedelja
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

•	Evidencija povjerenika i zamjenika povjerenika, ažuriranje osobnih podataka
NOSITELJ I IZVRŠITELJ: Grad Sveta Nedelja
ROK: kontinuirano tijekom godine

KOORDINATORI NA LOKACIJI
[bookmark: _Hlk56413378]Ovisno o specifičnostima izvanrednog događaja načelnik Stožera civilne zaštite Grada Sveta Nedelja određuje koordinatora i upućuje na lokaciju sa zadaćom koordiniranja djelovanja različitih operativnih snaga sustava civilne zaštite i komuniciranja sa Stožerom tijekom trajanja poduzimanja mjera i aktivnosti na otklanjanju posljedica izvanrednog događaja.
Stožer civilne zaštite Grada Sveta Nedelja nakon zaprimanja obavijesti o velikoj nesreći ili katastrofi odmah po saznanju mobilizira Koordinatora na lokaciji i upućuje ga na mjesto incidenta prije dolaska operativnih snaga.
•	Sudjelovanje na vježbi operativnih 
NOSITELJ: Grad Sveta Nedelja
IZVRŠITELJ: Stožer civilne zaštite, upravljačka skupina i operativne snage sustava civilne zaštite
ROK: Sukladno donesenom Planu vježbi civilne zaštite

•	Evidencija koordinatora na lokaciji, ažuriranje osobnih podataka
NOSITELJ I IZVRŠITELJ: Grad Sveta Nedelja
ROK: kontinuirano tijekom godine

PRAVNE OSOBE OD INTERESA ZA SUSTAV CIVILNE ZAŠTITE
Sukladno potrebi pretpostavljenog izvanrednog događaja, pravne osobe od interesa za sustav civilne zaštite Grada Sveta Nedelja sudjeluju u vježbi civilne zaštite Grada Sveta Nedelja. 
•	Evidencija pravnih osoba od interesa za sustava civilne zaštite, ažuriranje osobnih podataka
NOSITELJ I IZVRŠITELJ: Grad Sveta Nedelja
ROK: kontinuirano tijekom godine
UDRUGE
[bookmark: _Hlk57205795]Udruge koje nemaju javne ovlasti, a od interesa su za sustav civilne zaštite (npr. kinološke djelatnosti, podvodne djelatnosti, radio-komunikacijske, zrakoplovne i druge tehničke djelatnosti), pričuvni su dio operativnih snaga sustava civilne zaštite koji je osposobljen za provođenje pojedinih mjera i aktivnosti sustava civilne zaštite, svojim sposobnostima nadopunjuju sposobnosti temeljnih operativnih snaga te se uključuju u provođenje mjera i aktivnosti sustava civilne zaštite sukladno odredbama Zakona i Planu djelovanja civilne zaštite jedinice lokalne samouprave.
[bookmark: _Hlk56415288]Na području Grada Svete Nedelje djeluju udruge građana koje su sa svojim snagama i opremom  kojom raspolažu od značaja za sustav civilne zaštite Popis udruga sadržan je u Planu djelovanja civilne zaštite Grada Svete Nedelje. 
Udruge imaju obavezu dostaviti Gradu Svetoj Nedelji sljedeće: kontakt podatke o odgovornoj osobi, broj operativnih članova, podatke o raspoloživim materijalno- tehničkim, sredstvima i spremnosti za operativno djelovanje. 
ROK: kontinuirano tijekom 2026. godine.
EDUKACIJA STANOVNIŠTVA
Cilj: podizanje razine svijesti građana kao sudionika sustava civilne zaštite. 
Katastrofe, posebno neke od njih, kao što su primjerice potres ili veće nesreće s opasnim tvarima teško su predvidljive. Iako je dio njih ipak moguće predvidjeti, sve u pravilu izazivaju teške posljedice po stanovništvo i materijalna dobra. Posljedice nesreće, u pravilu, budu daleko veće kod needuciranog i neosposobljenog stanovništva, upravo zbog nesnalaženja i neznanja. Stoga je u i narednom razdoblju potrebno posvetiti pažnju edukaciji, posebno kroz:
· edukaciju stalno spremnih snaga (vatrogastvo, HGSS, HMP, operateri koji koriste opasne tvari),
· edukaciju Stožera civilne zaštite,
· edukaciju članova udruga građana koje su od značaja za sustav civilne zaštite,
· edukaciju građana, posebno najmlađih, putem subjekata koji se u sustavu civilne zaštite bave civilnom zaštitom (vatrogastvo, HGSS, HMP, ZZJZ), 
· informiranja građana putem sredstava javnog informiranja.
 Dan civilne zaštite, Mjesec zaštite od požara, Međunarodni dan Crvenog križa, Dan broja 112, Dan planeta zemlje, Dan voda i drugi datumi moraju biti u funkciji edukacije stanovništva, a što znači da ove datume treba iskoristiti za prezentaciju rada i dostignuća sudionika sustava civilne zaštite. 
NOSITELJ: Stožer civilne zaštite 
IZVRŠITELJ: Grad Sveta Nedelja
ROK: tijekom 2026. godine
SUSTAV UZBUNJIVANJA GRAĐANA
U organizaciji civilne zaštite na području Grada Svete Nedelje, pored ostalih subjekata, telekomunikacijska podrška, odnosno sustav veza u kriznim situacijama, pokazao se vrlo bitnim čimbenikom kvalitetnog sustava civilne zaštite, stoga je potrebno:
· nastaviti rad na unaprjeđenju sustava uzbunjivanja stanovništva u slučaju velikih nesreća i katastrofa,
· provjeriti čujnost sirena na području Grada.
Izvršitelji: Operateri (vlasnici objekata s opasnim tvarima), MUP, VZG Sveta Nedelja i Grad Sveta Nedelja.
FINANCIRANJE SUSTAVA CIVILNE ZAŠTITE
Sukladno Zakonu, izvršno tijelo jedinice lokalne samouprave odgovorno je za osnivanje, razvoj i financiranje, opremanje, osposobljavanje  i uvježbavanje operativnih snaga. 
Prema tome, u Proračunu Grada Svete Nedelje za 2026. godinu, u skladu s ostalim posebnim propisima, implementirat će se sljedeće stavke:
Tablica 2. Financijska sredstva predviđena za provođenja zadaća civilne zaštite za trogodišnje razdoblje
	NOSITELJ KORIŠTENJA FINANCIJSKIH SREDSTAVA IZ PRORAČUNA
	VISINA PLANIRANIH SREDSTAVA ZA 2026. GODINU S PROJEKCIJOM ZA 2027. I 2028. GODINU

	
	2026.
	2027.
	2028.

	Stožer civilne zaštite Grada Sveta Nedelja
	36.00,00
	31.700,00
	36.270,00

	VZG Sveta Nedelja
	1.056.125,00
	755.000,00
	800.000,00

	HCK – Gradsko društvo Samobor
	125.000,00
	125.000,00
	125.000,00

	HGSS – Stanica Samobor
	4.000,00
	4.000,00
	4.000,00

	Udruge
	0,00
	0,00
	0,00

	UKUPNO
	1.221.125,00
	915.700,00
	965.270,00


SURADNJA NA PODRUČJU CIVILNE ZAŠTITE
Cilj: razmjenom iskustava, podataka, znanja i vještina s odgovarajućim institucijama postići podizanje razine sigurnosti civilnog stanovništva, imovine te eko-sustava. 
U okviru Grada Svete Nedelje i šire potrebno je kontinuirano razrađivati i usklađivati mjere i aktivnosti sudionika u sustavu civilne zaštite, dogovarati zajedničko djelovanje i pružanje međusobne pomoći u skladu s pozitivnim propisima. Nastaviti suradnju s Područnom uredom civilne zaštite Zagreb s ciljem jačanja i usavršavanja operativnih i drugih snaga sustava civilne zaštite na području Grada Svete Nedelje.
ZAKLJUČAK
Donošenjem Zakona i zakonskih akata proizlaze zadaće i okvirna dinamika provođenja poslova u sustavu civilne zaštite Grada Svete Nedelje.
U 2026. godini pokazuje se potrebnim nastaviti aktivni rad u usklađenju i unaprjeđenju sustava civilne zaštite Grada Svete Nedelje i to posebice sljedećim aktivnostima: 
· ažuriranjem postojećih planskih dokumenata, 
· osposobljavanjem i opremanjem operativnih snaga sustava civilne zaštite,
· ažuriranjem podataka o operativnim snagama u sustavu civilne zaštite,
· osiguravanjem planiranih proračunskih sredstva za organizaciju i razvoj sustava civilne zaštite.


GRADSKO VIJEĆE GRADA SVETE NEDELJE
    Predsjednik Gradskog vijeća

